CELEX: 31992R3831
Language: el
Date: 1992-12-28 00:00:00
Title: Κανονισμός (ΕΟΚ) αριθ. 3831/92 της Επιτροπής της 28ης Δεκεμβρίου 1992 για την τροποποίηση του κανονισμού (ΕΟΚ) αριθ. 816/89 περί καθορισμού του καταλόγου των προϊόντων που υπάγονται στο συμπληρωματικό μηχανισμό που εφαρμόζεται στις συναλλαγές στον τομέα των νωπών οπωροκηπευτικών και των προϊόντων τα οποία, όσον αφορά τις παραδόσεις στις Ισπανία, υπάγονται στον εν λόγω μηχανισμό

Avis juridique important

|

31992R3831

Κανονισμός (ΕΟΚ) αριθ. 3831/92 της Επιτροπής της 28ης Δεκεμβρίου 1992 για την τροποποίηση του κανονισμού (ΕΟΚ) αριθ. 816/89 περί καθορισμού του καταλόγου των προϊόντων που υπάγονται στο συμπληρωματικό μηχανισμό που εφαρμόζεται στις συναλλαγές στον τομέα των νωπών οπωροκηπευτικών και των προϊόντων τα οποία, όσον αφορά τις παραδόσεις στις Ισπανία, υπάγονται στον εν λόγω μηχανισμό  

Επίσημη Εφημερίδα αριθ. L 387 της 31/12/1992 σ. 0047 - 0048 Φινλανδική ειδική έκδοση: Κεφάλαιο 3 τόμος 47 σ. 0065  Σουηδική ειδική έκδοση: Κεφάλαιο 3 τόμος 47 σ. 0065 

ΚΑΝΟΝΙΣΜΟΣ (ΕΟΚ) αριθ. 3831/92 ΤΗΣ ΕΠΙΤΡΟΠΗΣ  της 28ης Δεκεμβρίου 1992  για την τροποποίηση του κανονισμού (ΕΟΚ) αριθ. 816/89 περί καθορισμού του καταλόγου των προϊόντων που υπάγονται στο συμπληρωματικό μηχανισμό που εφαρμόζεται στις συναλλαγές  στον τομέα των νωπών οπωροκηπευτικών και των προϊόντων τα οποία, όσον αφορά τις παραδόσεις στην Ισπανία, υπάγονται στον εν λόγω μηχανισμόΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 81 παράγραφος 3,  Εκτιμώντας:  ότι η υλοποίηση της ενιαίας αγοράς την 1η Ιανουαρίου 1993 προϋποθέτει την κατάργηση των εμποδίων στις συναλλαγές όχι μόνον ανάμεσα στα κράτη μέλη της Κοινότητας με τη σύνθεσή της στις 31 Δεκεμβρίου 1985, αλλά και, στο μέτρο του δυνατού, ανάμεσα σ' αυτά  τα κράτη και τα νέα κράτη μέλη- ότι, με την προοπτική αυτή, ο συμπληρωματικός μηχανισμός που εφαρμόζεται στις συναλλαγές με την Ισπανία (ΣΜΣ) πρέπει να καταργηθεί σε όλες τις περιπτώσεις στις οποίες δεν είναι απολύτως αναγκαίος-  ότι η κτηθείσα πείρα έδειξε ότι, κατά τις συναλλαγές με την Ισπανία, είναι απαραίτητη η διατήρηση του εν λόγω μηχανισμού:  - για την ισορροπία της αγοράς της Κοινότητας με τη σύνθεσή της στις 31 Δεκεμβρίου 1985, μόνον για ορισμένα προϊόντα που προβλέπονται από τον κανονισμό (ΕΟΚ) αριθ. 816/89 της Επιτροπής (1),  - για την ισορροπία της ισπανικής αγοράς, μόνον για τα ζωντανά βοοειδή και το γάλα σε μικρές συσκευασίες-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ad hoc,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το παράρτημα του κανονισμού (ΕΟΚ) αριθ. 816/89 αντικαθίσταται από το παράρτημα του παρόντος κανονισμού.  2. Όσον αφορά τις παραδόσεις στην Ισπανία, εξακολουθούν να υπόκεινται στο συμπληρωματικό μηχανισμό κατά τις συναλλαγές ο οποίος προβλέπεται στο άρθρο 81 της πράξης προσχώρησης της Ισπανίας και της Πορτογαλίας, μόνον για τα ακόλουθα προϊόντα:      Κωδικός ΣΟ  Περιγραφή εμπορευμάτων     ex 0401  Γάλα και κρέμα γάλακτος (ανθόγαλα), που δεν είναι συμπυκνωμένα ούτε περιέχουν ζάχαρη ή άλλα γλυκαντικά, σε συσκευασίες καθαρού περιεχομένου, που δεν υπερβαίνει τα 2 λίτρα  ex 0403  Βουτυρόγαλα,  πηγμένο γάλα και πηγμένη κρέμα, γιαούρτι, κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, που δεν είναι συμπυκνωμένα και δεν περιέχουν ζάχαρη ή άλλα γλυκαντικά ούτε αρωματικές ουσίες ούτε είναι αρωματισμένα με προσθήκη  φρούτων ή κακάου, σε συσκευασίες καθαρού περιεχομένου, που δεν υπερβαίνει τα 2 λίτρα  ex 0404  Ορός γάλακτος μη συμπυκνωμένος που δεν περιέχει ζάχαρη ή άλλα γλυκαντικά- προϊόντα που αποτελούνται από φυσικά συστατικά του γάλακτος, σε συσκευασίες καθαρού  περιεχομένου, που δεν υπερβαίναι τα 2 λίτρα     0102 90  Ζώντα βοοειδή, άλλα από εκείνα που χρησιμοποιούνται για αναπαραγωγή καθαρής φυλής και τα ζώα για την corrida     Άρθρο 2  Ο παρών κανονισμός αρχίζει να ισχύει από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Δεκεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 86 της 31. 3. 1989, σ. 35.    ΠΑΡΑΡΤΗΜΑ  Κατάλογος των προϊόντων του τομέα των οπωροκηπευτικών που υπάγονται στον "ΣΜΣ" κατά την εισαγωγή στην Κοινότητα με τη σύνθεσή της στις 31 Δεκεμβρίου 1985, προελεύσεως Ισπανίας      Κωδικός ΣΟ  Προϊόντα     0702 00  Ντομάτες  0709 10 00  Αγγινάρες  0807 10 90  Πεπόνια (εκτός από τα καρπούζια)  0809 10 00  Βερίκοκα  ex 0809 30 00  Ροδάκινα (με εξαίρεση τα Brugnons και τα νεκταρίνια)  0810 10  Φράουλες